TVD, 7.5.2004


Naslov: KAKO JE POSKRBLJENO ZA CARINIKE?

Napoved za  voditelja:

Z ukinitvijo carinskega nadzora na zdaj notranjih mejah EU z Avstrijo, Italijo in Madžarsko, je bilo veliko carinikov premeščeno na našo južno mejo s Hrvaško, zdaj zunanjo mejo EU. In kako je zanje poskrbljeno? Imajo organizirane prevoze, zagotovljena stanovanja?

T- "GORAN ROVAN>Obrežje
X- $Jože Grajžl


V novoustanovljenem Carinskem uradu Brežice bi moralo biti dvesto zaposlenih.  Zdaj jih je 170, 65 med njimi jih je bilo premeščenih iz carinskih uradov Murska Sobota, Maribor, Dravograd, Jesenice in Celje. Za zdaj se vsi vozijo, čeprav jim je bil v Brežicah ponujen najem stanovanj, ki so v lasti države. In zakaj se za to niso odločili?

T- SREČKO GOMILŠAK
X- iz okolice Ptuja

8.30 Zato ker mam družino, več sem doma. Če bi si probu najet kako stanovanje, bi bil zelo malo doma, ne, pa še drago bi blo, ne.

8.10 Vozim se s Ptuja. To pomeni, da porabim v eno smer tudi do dve uri, to je 4 ure v obe smeri.

Vodstvo Carinske uprave je s sindikatom carinikov sklenilo dogovor, da bodo ti premeščeni le za dve leti, seveda le tisti, ki imajo do novega delovnega mesta več kot sto kilometrov. Prevoz na delo ni organiziran, opravijo ga s svojimi avtomobili, zato dobijo stroške prevoza povrnjene, pa tudi njihov delovni čas je temu prirejen.

T- IVAN LAH

X- direktor Carinskega urada Brežice

11.56 Mi smo se tako naredil delovne razporede, da je blo omogočeno jim čim bolj enostavno. Se pravi, da smo jim dali delovne razporede na 12 ur, ker s tem je tudi olajšan prihod in odhod z dela.

Seveda pa to pomeni, da jih v primeru večjega prometa ne morejo tako hitro vpoklicati. Njihovo delo je podobno kot prej, čeprav mnogi zdaj opravljajo dela, ki jih doslej na naši severni meji niso.

